pythainlp/thaigov-v2-corpus-22032023 huggingface dataset:
วันเสาร์ที่ 28 สิงหาคม 2564
นายกรัฐมนตรี กำชับ ป้องกันการรวมกลุ่มเสี่ยงแพร่โควิด-19
วันเสาร์ที่ 28 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกำชับให้หน่วยงานที่เกี่ยวข้องบูรณาการการทำงาน เพื่อป้องกันการรวมกลุ่มที่สุ่มเสี่ยงต่อการแพร่ระบาดเชื้อโควิด-19 เช่น การจัดงานเลี้ยงสังสรรค์ การดื่มเครื่องดื่มแอลกอฮอล์ และการมั่วสุมในแหล่งอบายมุข ซึ่งเป็นการฝ่าฝืนข้อกำหนดออกตามความใน มาตรา 9 แห่ง พระราชกำหนดการบริหารราชการในสถานการณ์ฉุกเฉิน พ.ศ.2548 โดยให้เจ้าหน้าที่ดำเนินการตามกฎหมายทันที ไม่มีข้อยกเว้น และหากพบว่าเจ้าหน้าที่ละเว้นการปฏิบัติหน้าที่หรือรู้เห็นให้เกิดกิจกรรมมั่วสุมจะต้องถูกลงโทษอย่างเด็ดขาดด้วยเช่นกัน สำหรับประชาชนที่พบเห็นพฤติกรรมรวมกลุ่มที่อาจก่อให้เกิดการแพร่ระบาดโรค สามารถแจ้งข้อมูลได้ที่เจ้าหน้าที่ตำรวจและองค์กรปกครองส่วนท้องถิ่นในพื้นที่ทุกแห่ง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 6 ตุลาคม 2564
PM orders Ministry of Public Health to control spread of COVID-19 in Southernmost provinces within 1-2 months
PM orders Ministry of Public Health to control spread of COVID-19 in Southernmost provinces within 1-2 months
October 6, 2021,in light of thecurrent COVID-19 situation in the 4 Southernmost provinces whichseems to beon the increasing trend, with1,922new infected patientsrecorded onOctober 6 (Pattani: 309, Songkhla: 666, Narathiwat: 501, and Yala: 446),Government Spokesperson Thanakorn Wangboonkongchanadisclosed that Prime Minister and Defense Minister Gen. Prayut Chan-o-chahasinstructed Permanent Secretary to Ministry of Public HealthDr. Kiattiphum Wongrajitand the delegation totake the field trip to the 4 Southern border provinces toclosely monitorand tackle the COVID-19 situation in the area with an aim to controlthe disease spread within 1-2 months and to reduce the number of newly infected patients by 10% per week.Social measures will be implemented through provincial communicablediseasecommitteemechanismto minimize gatherings.COVID-Free Setting Areawill be established, and people in the risk groups must get easier access to the ATK kits. Local hospitals are also ordered to prepare additional beds for yellow and red patients.
According to the Government Spokesperson, Ministry of Public Health has also dispatched medicines and medical equipment to the area, which comprises 1 million pills ofFavipiravir, 20,000 ATK kits,100Oxygen concentrators, 25,000 doses of AstraZeneca, and 100,000 doses ofPfizer-BioNTech vaccines.The Prime Minister alsoordered concerned agencies to closely monitor the situation, and called on the local peoplenot to let their guard down, andto observeUniversal Preventionapproach even with the ease of some COVID-19 measures.The Government Spokesperson expressed confidence on thecapability of the medical staffs and healthcare personnel, as well as the medical equipment. Coupling with the cooperation of the local people, COVID-19 situation in the Southernmost provinces would soon be eased.
วันพฤหัสบดีที่ 5 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดสุราษฎร์ธานี วันที่ 6 พ.ค. 65 และจังหวัดพัทลุง วันที่ 9 พ.ค. 65 ผู้ร่วมงานจะไม่ถูกดำเนินคดี
กยศ.ร่วมกับกรมคุ้มครองสิทธิและเสรีภาพและกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 7 จ.สุราษฎร์ธานี ในวันที่ 6 พ.ค.2565 และครั้งที่ 8 จ.พัทลุง ในวันที่ 9 พ.ค.2565 ซึ่งผู้กู้ยืมที่เข้าร่วมงานจะไม่ถูกดำเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรมแก้วสมุย รีสอร์ท และครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรม แก้วสมุย รีสอร์ท จังหวัดสุราษฎร์ธานี และงานมหกรรมไกล่เกลี่ยหนี้สินครัวเรือน ครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ จังหวัดพัทลุง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมน้ำแข็งยูนิคใส่สารฟอร์มาลีน ทำให้คนไทยเป็นโรคมะเร็งอันดับ 1 ของโลก
โฆษกดีอีเอสเตือนอย่าหลงเชื่อข่าวปลอมน้ำแข็งยูนิคใส่สารฟอร์มาลีน ทำให้คนไทยเป็นโรคมะเร็งอันดับ 1 ของโลก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีกระแสข่าวตามสื่อออนไลน์เรื่องน้ำแข็งยูนิคใส่สารฟอร์มาลีนทำให้คนไทยเป็นโรคมะเร็งอันดับ1ของโลกทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับสถาบันมะเร็งแห่งชาติกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่าน้ำแข็งยูนิคที่รับประทานผสมสารฟอร์มาลีนเพื่อให้น้ำแข็งละลายช้าด้วยเหตุนี้จึงทำให้คนไทยเป็นมะเร็งมากที่สุดในโลกนั้นทางสถาบันมะเร็งแห่งชาติได้ตรวจสอบเรื่องดังกล่าวและชี้แจงว่าฟอร์มาลีนไม่ได้รับอนุญาตให้ใช้ในอาหารและไม่มีคุณสมบัติทำให้น้ำแข็งตัวได้เร็วหรือละลายช้าซึ่งน้ำแข็งผลิตจากกระบวนการเปลี่ยนสถานะของน้ำจากของเหลวเป็นของแข็งน้ำที่อุณหภูมิต่ำกว่า0องศาเซลเซียสไม่จำเป็นต้องเติมสารอื่นเพิ่มเติมโดยฟอร์มาลีนหรือสารละลายฟอร์มัลดีไฮด์เป็นสารเคมีชนิดหนึ่งซึ่งมีพิษประกอบด้วยก๊าซฟอร์มาลดีไฮด์ละลายน้ำด้วยความเข้มข้นร้อยละ37มีลักษณะเป็นน้ำใสมีกลิ่นฉุนแสบจมูกและตาฟอร์มาลีนถูกนำมาใช้ประโยชน์หลายด้านเช่นเป็นสารตั้งต้นผลิตภัณฑ์ต่างๆที่ใช้ในชีวิตประจำวันในทางการแพทย์นำมาใช้ในการรักษาสภาพร่างกายมนุษย์ที่เสียชีวิตใช้ในห้องปฏิบัติการพยาธิวิทยาในขั้นตอนการคงสภาพของเนื้อเยื่อในเทคนิคทางด้านเนื้อเยื่อวิทยาเพราะทำให้โปรตีนแข็งตัว
สำหรับประเด็นเรื่องที่คนไทยเป็นมะเร็งมากที่สุดในโลกนั้นในด้านสถิติการเสียชีวิตของประชากรไทยข้อมูลจากสถิติสาธารณสุขรายงานว่าโรคมะเร็งเป็นสาเหตุการเสียชีวิตอันดับ1ของคนไทยอย่างไรก็ตามอุบัติการณ์การเกิดโรคมะเร็งของไทยไม่ได้เป็นอันดับ1ของโลกรายงานจากองค์การอนามัยโลก(Globocan 2020)ประเทศไทยมีผู้ป่วยมะเร็งรายใหม่จัดเป็นอันดับที่89ของโลก
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสถาบันมะเร็งแห่งชาติสามารถติดตามได้ที่เว็บไซต์http://thaicancernews.nci.go.th/_v2/หรือwww.nci.go.thหรือโทร. 02 2026800
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันอังคารที่ 18 มกราคม 2565
กระทรวงยุติธรรม โดยกรมคุมประพฤติตั้งเป้าปี 65 นำงานคุมประพฤติสู่ชุมชน เร่งปูพรมปักหมุดศูนย์คุมประพฤติภาคประชาชนทั่วประเทศ
กระทรวงยุติธรรม โดยกรมคุมประพฤติตั้งเป้าปี 65 นำงานคุมประพฤติสู่ชุมชน เร่งปูพรมปักหมุดศูนย์คุมประพฤติภาคประชาชนทั่วประเทศ
วันนี้ (18 มกราคม 2565) นายวิตถวัลย์ สุนทรขจิต อธิบดีกรมคุมประพฤติ กล่าวถึงเป้าหมายการเปิดศูนย์คุมประพฤติภาคประชาชนว่า กรมคุมประพฤติมีนโยบายการนำงานคุมประพฤติสู่ชุมชน โดยให้ศูนย์คุมประพฤติภาคประชาชนเป็นศูนย์กลางในการสนับสนุนภารกิจในการคุมความประพฤติในพื้นที่ เช่น การรับรายงานตัว การจัดกิจกรรมการทำงานบริการสังคม เน้นการทำงานร่วมกับชุมชน อาสาสมัครคุมประพฤติ และหน่วยงานภาคีในพื้นที่ โดยตั้งเป้าว่าภายในเดือนมีนาคมจะเปิดตัวศูนย์คุมประพฤติภาคประชาชนต้นแบบ จำนวน 10 แห่ง ซึ่งในขณะนี้อยู่ในกระบวนการของการคัดเลือกศูนย์ที่มีความพร้อมในทุกๆ ด้าน และหลังจากนั้น ภายในเดือนสิงหาคมจะเปิดศูนย์คุมประพฤติให้ได้ครบทุกจังหวัดทั่วประเทศ ซึ่งเป็นหนึ่งในนโยบายสำคัญในโอกาสครบรอบการสถาปนากรมคุมประพฤติ 30 ปี
อธิบดีกรมคุมประพฤติ กล่าวต่อไปว่า สำนักงานคุมประพฤติทั่วประเทศได้เริ่มดำเนินการหาสถานที่ที่เหมาะสมเพื่อจัดตั้งศูนย์คุมประพฤติภาคประชาชน โดยคัดเลือกจาก บ้านกึ่งวิถี ศูนย์ประสานงานอาสาสมัครคุมประพฤติ ศูนย์ยุติธรรมชุมชน ที่มีความพร้อมตามหลักเกณฑ์ และบางแห่งก็ได้มีพิธีเปิดศูนย์อย่างเป็นทางการไปแล้ว อาทิ สำนักงานคุมประพฤติจังหวัดอุดรธานี ที่ร่วมกับเครือข่ายปกครองอำเภอ ฝ่ายความมั่นคง คณะครูศูนย์การศึกษานอกระบบฯ อำเภอวังสามหมอ และอาสาสมัครคุมประพฤติ โดยมีนายวิมล สุระเสน นายอำเภอวังสามหมอ ประธานศูนย์คุมประพฤติภาคประชาชน อำเภอวังสามหมอ เป็นประธานในพิธีเปิด พร้อมจัดกิจกรรมแก้ไขฟื้นฟูและจัดกิจกรรมฝึกทักษะอาชีพให้แก่ผู้ถูกคุมความประพฤติ จำนวน 36 คน โดยมีอาสาสาสมัครคุมประพฤติรับหน้าที่เป็นวิทยากรฝึกอาชีพ
นอกจากนี้ ยังมีสำนักงานคุมประฤติอีกหลายแห่งจับมือกับอาสาสมัครคุมประพฤติและภาคีในพื้นที่ เริ่มจัด กิจกรรมในศูนย์คุมประพฤติภาคประชาชน ไม่ว่าจะเป็น ศูนย์คุมประพฤติภาคประชาชน เขตบางกอกใหญ่ โดยสำนักงานคุมประพฤติกรุงเทพมหานคร 1 นำผู้ถูกคุมความประพฤติเข้ารับการอบรมความรู้ตามหลักปรัชญาเศรษฐกิจพอเพียง และเรียนรู้การปลูกผักปลอดสารพิษเพื่อการบริโภคเพื่อจำหน่ายเป็นรายได้เสริม นอกจากนี้ สำนักงานคุมประพฤติจังหวัดเชียงราย ร่วมกับศูนย์คุมประพฤติภาคประชาชนวัดป่าแงะ จัดกิจกรรมรับรายงานตัวผู้ถูกคุมความประพฤติ และนำผู้ถูกคุมความประพฤติร่วมกันทำงานบริการสังคมด้วยการทำความสะอาดพื้นที่สาธารณะบริเวณชุมชน และสำนักงานคุมประพฤติจังหวัดสมุทรปราการ ที่ร่วมประชุมหารือกับคณะกรรมศูนย์คุมประพฤติภาคประชาชน “สองฝั่งเจ้าพระยา” อำเภอพระประแดง และศูนย์คุมประพฤติภาคประชาชน “บางพลีนิเวศน์” อำเภอบางพลี เพื่อวางแผนการจัดกิจกรรมต่างๆ ต่อไป
“ศูนย์คุมประพฤติภาคประชาชนจะเป็นเสมือนจุดเชื่อมระหว่างผู้ที่อยู่ในความดูแลของกรมคุมประพฤติและชุมชน กิจกรรมต่างๆ ที่เกิดขึ้นภายในศูนย์แห่งนี้ จะทำให้ชุมชนได้เห็นภาพว่ากรมคุมประพฤติแก้ไขฟื้นฟูคนเหล่านี้ผ่านกระบวนการอะไรบ้าง และเราไม่ได้ทำเพียงลำพัง การดึงชุมชนก็ได้เข้ามามีส่วนร่วมในการช่วยเหลือผู้ที่อยู่ในความดูแลของกรมคุมประพฤติ จะทำให้ผู้ที่อยู่ในความดูแลของกรมคุมประพฤติได้มีโอกาสปรับตัวในการอยู่ร่วมกับชุมชนได้อย่างปกติสุขต่อไป” อธิบดีกรมคุมประพฤติกล่าว
วันอังคารที่ 15 กุมภาพันธ์ 2565
เปิดแผนโครงการรถไฟ “ไทย - ลาว - จีน” รองรับการเดินทางและขนส่งระหว่างประเทศ
.....
จากโครงการรถไฟลาว - จีน ที่เริ่มเปิดดำเนินการเมื่อวันที่ 4 ธ.ค. 2564 ที่ผ่านมา รัฐบาลพร้อมเดินหน้าเชื่อมโยงโครงข่ายทางรถไฟไทย ลาว และจีน เพื่อรองรับการเดินทางและขนส่งระหว่างประเทศ ด้วยแผนดำเนินการเชื่อมโยงรถไฟระหว่าง 3 ประเทศ ดังนี้
.
แผนการก่อสร้างของ รฟท.
.
วันศุกร์ที่ 27 สิงหาคม 2564
รฟม. แถลงกรณีการประกาศยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง
ช่วงเตาปูน - ราษฎร์บูรณะ (วงแหวนกาญจนาภิเษก)
โดยการประกวดราคานานาชาติ
วันนี้ (27 สิงหาคม 2564) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยถึงกรณีการประกาศยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ดังนี้
ตามที่ได้มีประกาศการรถไฟฟ้าขนส่งมวลชนแห่งประเทศไทย ลงวันที่ 27 สิงหาคม 2564 เรื่อง ยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน –ราษฎร์บูรณะ (วงแหวนกาญจนาภิเษก) โดยการประกวดราคานานาชาติ เพื่อให้เกิดการมีส่วนร่วมของประชาชนมากขึ้นนั้น รฟม. ขอเรียนชี้แจงว่า ในการดำเนินการประกวดราคาจ้างก่อสร้างงานโยธา โครงการรถไฟฟ้าสายสีม่วงฯ รฟม. ได้ดำเนินการตามพระราชบัญญัติการจัดซื้อจัดจ้างและบริหารพัสดุภาครัฐ พ.ศ. 2560 โดย รฟม. และผู้สังเกตการณ์จากองค์กรต่อต้านคอร์รัปชัน (ประเทศไทย) ได้ร่วมลงนามในข้อตกลงคุณธรรม (Integrity Pact) โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) เมื่อวันที่ 18 มิถุนายน 2561 ซึ่งในช่วงที่ผ่านมา รฟม. ได้มีการประสานงานเชิญผู้สังเกตการณ์เข้าร่วมประชุมหารือเกี่ยวกับการดำเนินงานของโครงการรถไฟฟ้าสายสีม่วงฯ ตามข้อตกลงคุณธรรมมาโดยตลอด แต่เนื่องจากสถานการณ์การแพร่ระบาดของเชื้อโคโรน่าไวรัส 2019 (COVID-19) ตั้งแต่ต้นปี 2564 ที่ผ่านมา ทำให้การสื่อสารกับผู้สังเกตการณ์มีความคลาดเคลื่อน จึงทำให้เอกสารบางรายการส่งไปไม่ถึงผู้สังเกตการณ์ และถือได้ว่าเป็นการดำเนินการที่ไม่ครบถ้วนตามระบบข้อตกลงคุณธรรม ดังนั้น รฟม. จึงเห็นสมควรยกเลิกประกาศประกวดราคาจ้างก่อสร้างงานโยธา โครงการรถไฟฟ้าสายสีม่วงฯ ฉบับลงวันที่ 5 กรกฎาคม 2564 และเริ่มดำเนินการตามขั้นตอนจัดซื้อจัดจ้างใหม่ให้ครบถ้วน
ดังนั้น เพื่อให้เกิดการมีส่วนร่วมของประชาชนและเป็นประโยชน์ต่อสาธารณะ รฟม. จึงเห็นควรให้ยกเลิกประกวดราคาจ้างก่อสร้างงานโยธา โครงการรถไฟฟ้าสายสีม่วงฯ และเริ่มดำเนินการในขั้นตอนการประกวดราคาใหม่ ตามพระราชบัญญัติการจัดซื้อจัดจ้างฯ โดยในการดำเนินการตามขั้นตอนประกวดราคาครั้งใหม่นี้ รฟม. จะดำเนินการทันที และจะเร่งรัดการประกวดราคาจ้างก่อสร้างงานโยธา โครงการรถไฟฟ้าสายสีม่วงฯ ให้เป็นไปตามกำหนดการณ์ในแผนงานเดิมโดยไม่ให้เกิดความเสียหายต่อภาครัฐ
สำหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้า ที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน  มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดำเนินงานก่อสร้างในปี 2565 และเปิดให้บริการในปี 2570
ทั้งนี้ รฟม. จะยังคงยึดมั่นปฏิบัติงานโดยตั้งอยู่บนพื้นฐานการดำเนินงานที่รัฐจะได้รับโครงการที่มีประสิทธิภาพสูงสุดเพื่อประโยชน์ของประชาชน ผู้ใช้บริการเป็นสำคัญ ติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 14 มิถุนายน 2564
ดีอีเอส ประชุมคณะกรรมการ E-service ติดตามผลงาน 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัล
ดีอีเอส ประชุมคณะกรรมการ E-service ติดตามผลงาน 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัล
เมื่อวันที่14มิถุนายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการE-serviceโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมประชุมณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมโดยที่ประชุมพิจารณาผลการดำเนินงานของคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ซึ่งมีข้อเสนอมาตรการสำคัญเร่งด่วนได้แก่การอำนวยความสะดวกด้านใบอนุญาตทำงานวีซ่าและการพักอาศัยสำหรับdigital talentส่งเสริมผู้ประกอบการด้านดิจิทัลของประเทศไทยเข้าสู่ตลาดการจัดซื้อจัดจ้างภาครัฐด้านข้อสรุปคณะอนุกรรมการสร้างความเป็นธรรมให้แก่ผู้ให้บริการทางอิเล็กทรอนิกส์ที่น่าสนใจประกอบด้วยประเด็นปัญหาความไม่เป็นธรรมของภาระภาษีที่เกิดขึ้นระหว่างแพลตฟอร์มไทยและแพลตฟอร์มต่างชาติสำหรับรายได้จากการให้บริการแก่ลูกค้าในประเทศไทยซึ่งกรมสรรพากรไทยรวมถึงสรรพากรประเทศต่างๆทั่วโลกต่างให้ความสำคัญและปัจจุบันอยู่ระหว่างปรับปรุงหลักการจัดเก็บภาษีสำหรับธุรกรรมในระบบเศรษฐกิจดิจิทัลและประเด็นปัญหาการจัดเก็บภาษีมูลค่าเพิ่มจากการให้บริการลูกค้าในประเทศไทยซึ่งพ.ร.บ. e-servicesจึงกำหนดให้ผู้ให้บริการมทางอิเล็กทรอนิกส์จากต่างประเทศมีหน้าที่ในการเสียภาษีมูลค่าเพิ่มให้แก่กรมสรรพากรเช่นเดียวกับผู้ประกอบการไทยดังนั้นพ.ร.บ. e-servicesจึงลดความเหลื่อมล้ำด้านภาระภาษี
************
วันอังคารที่ 27 กรกฎาคม 2564
โฆษกดีอีเอส ย้ำบริการขนส่งไม่ได้ปิดทุกแห่งหรือทุกพื้นที่ เตือนข่าวบิดเบือน ธุรกิจขนส่งทุกแห่งไม่สามารถส่งของได้ทุกพื้นที่ เนื่องจากสถานการณ์โควิด-19
โฆษกดีอีเอส ย้ำบริการขนส่งไม่ได้ปิดทุกแห่งหรือทุกพื้นที่ เตือนข่าวบิดเบือน ธุรกิจขนส่งทุกแห่งไม่สามารถส่งของได้ทุกพื้นที่ เนื่องจากสถานการณ์โควิด-19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) กล่าวว่าตามที่มีการเผยแพร่ข้อมูลในโซเชียลมีเดียเรื่องธุรกิจขนส่งทุกแห่งไม่สามารถส่งของได้ทุกพื้นที่เนื่องจากสถานการณ์โควิด-19 ทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยบริษัทไปรษณีย์ไทยจำกัดพบว่าประเด็นดังกล่าวนั้นเป็นข้อมูลบิดเบือน
จากกรณีการส่งต่อข้อมูลแจ้งข่าวว่าธุรกิจขนส่งทุกแห่งไม่สามารถส่งของได้ทุกพื้นที่เนื่องจากสถานการณ์โควิด-19ทางบริษัทไปรษณีย์ไทยจำกัดได้ตรวจสอบเรื่องดังกล่าวและชี้แจงว่ามีการบิดเบือนข้อมูลบางส่วนเนื่องจากสถานการณ์การระบาดของโควิด-19ที่มีความรุนแรงส่งผลให้มีเจ้าหน้าที่ไปรษณีย์ไทยติดเชื้อในบางพื้นที่โดยเฉพาะในพื้นที่ควบคุมสูงสุดและเข้มงวดเพื่อให้เป็นไปตามมาตรการควบคุมการแพร่ระบาดไปรษณีย์ไทยจึงมีความจำเป็นต้องปิดให้บริการรับฝากชั่วคราวหรืองดนำจ่ายชั่วคราวจึงทำให้การนำจ่ายล่าช้ารวมทั้งปิดทำการไปรษณีย์ที่อยู่ในห้างสรรพสินค้าชั่วคราวงดรับฝากผลไม้ต้นไม้และสิ่งของที่เน่าเสียง่ายช่วงวันที่23 - 31กรกฎาคม2564เนื่องจากเป็นช่วงที่มีวันหยุดยาว
ดังนั้นขอย้ำว่าไม่ได้ปิดบริการทุกแห่งหรือทุกพื้นที่ตามที่กล่าวอ้างแต่อย่างใดการขายสินค้าออนไลน์และการส่งสินค้าทางบริการขนส่งยังคงดำเนินการได้ตามปกติ
ข้อมูลที่มีการโพสต์และแชร์ต่อในขณะนี้จึงเป็นข้อมูลบิดเบือนขอความร่วมมือประชาชนไม่แชร์ไม่ส่งต่อข่าวดังกล่าวเพื่อป้องกันผลกระทบที่อาจเกิดขึ้นเพื่อให้ประชาชนได้รับข้อมูลข่าวสารเพิ่มเติมจากบริษัทไปรษณีย์ไทยจำกัดสามารถติดตามได้ที่เว็บไซต์www.thailandpost.co.thหรือโทร. 0 28313131
************
วันอาทิตย์ที่ 12 มิถุนายน 2565
นำเข้าได้! เมล็ดพันธุ์ “กัญชา - กัญชง - กระท่อม” ขึ้นทะเบียนที่เว็บกรมวิชาการเกษตร ส่วน ปชช. ซื้อเมล็ดได้จากร้านที่มีใบอนุญาต สอบถามได้ที่ สายด่วน 1174
......
กระทรวงเกษตรและสหกรณ์ ออกประกาศ กษ. เพื่อรองรับการนำเข้าเมล็ดพันธุ์ กัญชา กัญชง และกระท่อม สนับสนุนการเป็นพืชเศรษฐกิจใหม่ ให้ประชาชนสามารถนำเข้าเมล็ดพันธุ์ของพืชทั้ง 3 ชนิดได้จากทุกประเทศ โดยประเทศต้นทางต้องแนบ “ใบรับรองปลอดศัตรูพืช” (PC) และ “ใบรับรองว่าไม่ใช่พืชที่มีการตัดต่อพันธุกรรม” (GMO) กำกับมาด้วย โดยจะไม่มีการเก็บเมล็ดตัวอย่างมาสุ่มตรวจอย่างพืชชนิดอื่นเนื่องจากมีราคาสูง แต่จะใช้การติดตามตรวจสอบที่แปลงปลูกหรือแหล่งเพาะพันธุ์จำหน่ายแทน
.
ผู้นำเข้าหรือผู้รวบรวมและจำหน่าย ให้ขึ้นทะเบียนที่เว็บไซต์ของกรมวิชาการเกษตร ซึ่งอนุญาตได้ภายใน 1 วัน ส่วนนักวิจัย นักพัฒนา นักปรับปรุงพันธุ์ ขึ้นทะเบียนเพื่อขอการรับรองพันธุ์จากกรมวิชาการเกษตรได้ สำหรับประชาชนที่ต้องการซื้อเมล็ดไปปลูกขอให้ซื้อจากร้านค้าที่มีใบอนุญาตจากกรมวิชาการเกษตร ซึ่งร้านจะต้องแสดงใบอนุญาตให้ผู้ซื้อเห็นได้ด้วย สอบถามเพิ่มเติมได้ที่ศูนย์ One Stop Service กรมวิชาการเกษตร โทร. 1174
.
#ไทยคู่ฟ้า#ร่วมต้านโควิด19
-------------------
วันศุกร์ที่ 1 ตุลาคม 2564
กรมการขนส่งทางราง ออกประกาศปรับระยะเวลาให้บริการระบบขนส่งทางราง
ปรับระยะเวลาให้บริการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร
กรมการขนส่งทางราง (ขร.) กระทรวงคมนาคม ออกประกาศกรมการขนส่งทางราง เรื่องการปรับระยะเวลาให้บริการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรหลังจากรัฐบาลได้มีการออกประกาศข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ 2548 (ฉบับที่ 34) เมื่อวันที่ 28 กันยายน 2564 ในการปรับเวลาการห้ามออกนอกเคหสถานสำหรับพื้นที่ควบคุมสูงสุดและเข้มงวดระหว่างเวลา 22.00 - 04.00 น. ของวันรุ่งขึ้น
เพื่อให้สอดคล้องและเป็นไปตามประกาศข้อกำหนดดังกล่าว กรมการขนส่งทางรางจึงออกประกาศยกเลิกความในข้อ 1 และข้อ 2 ของประกาศกรมการขนส่งทางราง เรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 ประกาศ ณ วันที่ 10 กรกฎาคม พ.ศ. 2564 โดยให้หน่วยงานที่ให้บริการระบบขนส่งทางรางทุกระบบงดให้บริการในช่วงเวลา 22.00 - 04.00 น. ของวันรุ่งขึ้น และให้หน่วยงานกำหนดแผนการปฏิบัติงานของเจ้าหน้าที่ในช่วงเวลาเคอร์ฟิว โดยต้องคำนึงถึงความปลอดภัยต่อระบบการเดินรถ และปฏิบัติตามมาตรการป้องกันโรคต่างๆ อย่างเคร่งครัด โดยประกาศดังกล่าวจะมีผลบังคับใช้ตั้งแต่วันที่ 1 ตุลาคม พ.ศ. 2564 เป็นต้นไป
วันศุกร์ที่ 22 ตุลาคม 2564
รัฐบาลยินดีไทยอยู่ในอันดับต้น ๆ ด้านสาธารณสุขของโลก
วันพฤหัสบดีที่ 21 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่การจัดอันดับด้านสาธารณสุขระดับโลกหลายแห่งแสดงให้เห็นว่าไทยเป็น 1 ในประเทศที่มีระบบสาธารณสุขที่ดีที่สุดแห่งหนึ่งของโลก เช่น รายงานของ John Hopskins และองค์กร Nuclear Threat Initiative เมื่อปี 2019 ให้ไทยเป็นที่ 6 ของโลก ที่ 1 ของเอเชีย และเป็น 1 ใน 13 ประเทศที่มีความพร้อมรับมือโรคระบาดมากที่สุด ส่วนปีนี้มีดัชนีระบบบริการสุขภาพของนิตยสาร CEOWorld Magazine ให้ไทยอยู่ในอันดับที่ 13 จาก 89 ประเทศทั่วโลก เป็นที่ 4 ของเอเชีย และที่ 1 ของอาเซียน โดยมีความโดดเด่นในเรื่องความพร้อมของยาที่จะให้บริการและโครงสร้างพื้นฐานด้านระบบบริการสุขภาพ นับเป็นสัญญาณที่ดีของการขับเคลื่อนประเทศไทยสู่เป้าหมายการเป็นศูนย์กลางสุขภาพนานาชาติ ภายในปี 2569
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 1 สิงหาคม 2564
รัฐบาลเร่งแก้ปัญหามังคุดราคาตก พาณิชย์ช่วยค่าส่งผลไม้ฟรีผ่านไปรษณีย์ไทย อุดหนุนเกษตรกรรายย่อย
รัฐบาลเร่งแก้ปัญหามังคุดราคาตก พาณิชย์ช่วยค่าส่งผลไม้ฟรีผ่านไปรษณีย์ไทย อุดหนุนเกษตรกรรายย่อย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า สืบเนื่องจากสถานการณ์การแพร่ระบาดของโควิด-19 ส่งผลให้เกษตรกรชาวสวนมังคุดภาคใต้และภาคตะวันออกได้รับผลกระทบ ไม่สามารถส่งผลผลิตไปขายยังพื้นที่ต่างๆรวมถึงส่งข้ามพรมแดนได้ช้า โดยมังคุดช่วงนี้ออกสู่ท้องตลาดเป็นจำนวนมาก และมีผลผลิตมากขึ้นกว่าปีก่อน ทำให้เกิดภาวะล้นตลาด-ราคาตกต่ำ ที่ผ่านมากระทรวงพาณิชย์และกระทรวงเกษตรและสหกรณ์ได้เข้าไปดำเนินการในส่วนของการรณรงค์การบริโภคผลไม้ไทย และช่วยกระจายสินค้าผ่านหน่วยงานภาครัฐและเอกชน และขณะนี้ได้มีมาตรการช่วยเหลือเพิ่มเติมสอดคล้องกับข้อเสนอะแนะจากเกษตรกร ซึ่งหลักๆเกี่ยวข้องกับการขนส่งที่ล่าช้าข้ามพรมแดนไปจีน การขาดแคลนตู้คอนเทนเนอร์ รวมถึงปัญหาการเคลื่อนย้ายแรงงานเข้าพื้นที่
ล่าสุด กระทรวงพาณิชย์ได้ขยายความร่วมมือกับบริษัทไปรษณีย์ไทย เพื่อส่งเสริมการขายผ่านระบบออนไลนน์ช่วยเกษตรรายย่อย เป็นการส่งผลไม้ฟรีทั่วประเทศถึงมือผู้บริโภค โดยกระทรวงฯจะสนับสนุนค่าขนส่ง ค่ากล่องไปรษณีย์ จำนวน 2แสนกล่อง แต่ละกล่องบรรจุผลไม้รับน้ำหนักได้ 10 กิโลกรัม เป้าหมายช่วยกระจายผลไม้ 2พันตัน ขณะเดียวกัน ยังมีมาตรการเร่งกระจายมังคุดออกนอกแหล่งผลิต กระทรวงฯสนับสนุนค่าบริหารจัดการแก่ศูนย์กระจายในจังหวัดแหล่งผลิต กิโลกรัมละ 3 บาท เพื่อกระจายมังคุด 1.7 หมื่นตัน
ในส่วนของปัญหาขาดแคลนตู้คอนเทนเนอร์เพื่อส่งสินค้าไปจีน ทางกระทรวงเกษตรฯได้ดำเนินการหารือกับสมาคมผู้ประกอบการค้าผลไม้ ซึ่งมีการรายงานว่าในเดือนส.ค.นี้ ปัญหาจะคลี่คลาย เนื่องจากที่ผ่านมาการขนส่งทางรถผ่านด่านโหยวอี้กวนและด่านโม่ฮานติดขัดมาก ทำให้ตู้คอนเทนเนอร์หมุนกลับมาภาคใต้ไม่ทัน เรื่องการขาดแคลนแรงงาน ทางกระทรวงมหาดไทยได้เข้ามาอำนวยความสะดวก โดยจะผ่อนผันให้ล้งและแรงงานเคลื่อนย้ายไปซื้อมังคุดที่จังหวัดจันทบุรี นครศรีธรรมราช ชุมพร และจังหวัดอื่นๆในภาคใต้ได้ ซึ่งจะอยู่ภายใต้มาตรการควบคุการแพร่ระบาดโควิด-19 อย่างเคร่งครัด
นางสาวรัชดา กล่าวด้วยว่า รัฐบาลได้เร่งเข้าแก้ปัญหาราคามังคุดตกต่ำ ซึ่งนายกรัฐมนตรีได้ติดตามการดำเนินการของทุกหน่วยงานอยู่ตลอด และได้รับทราบถึงการบูรณาการของทุกกระทรวงเป็นอย่างดี เชื่อว่าสถานการณ์จะคลี่คลายในเร็วๆนี้
วันพุธที่ 25 สิงหาคม 2564
Spokespersons of each ministry agree on response guideline against fake/distorted news
Spokespersons of each ministry agree on response guideline against fake/distorted news
Government Spokesperson Anucha Burapachaisri disclosed that on August 23, 2021, spokesperson of 20 ministries were invited to attend a virtual meeting of ministerial spokespersons, which was also participated by representative of the Anti-Fake News Center Thailand. The meeting was aimed to ensure common understanding among ministerial spokespersons on the instruction given by Prime Minister and Defense Minister Gen. Prayut Chan-o-cha regarding the integrative operation between ministerial spokespersons, the Department of Public Relations, and Anti-Fake News Center Thailand on fake news management.
According to the Government Spokesperson, the Prime Minister has placed much concern on the widespread of fake and distorted news which have been forwarded throughout the social media and online platforms. Each ministry was earlier ordered to set up its own anti-fake news center, while Office of the Government Spokesperson has been working together with the Public Relations Department, Office of the Public Sector Development Commission, and the Anti-Fake News Center Thailand to include fake/distorted news clarification as part of the public relations missions of government agencies and ministerial spokespersons. The Prime Minister also ordered the Anti-Fake News Center Thailand, Office of the Government Spokesperson, and Public Relations Department to identify fake/distorted news, and promptly notify concerned ministries for their immediate public clarification action. Fake news clarification will also be taken as a key performance indicator of heads of public agencies and organizations, and state enterprises.
The Government Spokesperson added that the Prime Minister is especially concerned over fake news related to the issues of national security, economy and society, and public health (the COVID-19 situation) which aim to discredit the Government and public agencies, and to create impact on public safety. The meeting of ministerial spokespersons also approved the more prompt and efficient response guidelines against fake/distorted news, and discussed public relations implementation to create awareness of the people for their utmost interest.
วันพฤหัสบดีที่ 3 กุมภาพันธ์ 2565
รัฐบาลเตรียมตั้งศูนย์ประสานงาน 3 ระดับ ขจัดข่าวปลอม
วันพฤหัสบดีที่ 3 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มการคุ้มครองประชาชนโดยเห็นชอบร่างระเบียบสำนักนายกรัฐมนตรี ว่าด้วยการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ พ.ศ... เพื่อจัดตั้งศูนย์ประสานงานกลาง ศูนย์ประสานงานประจำกระทรวง และศูนย์ประสานงานประจำจังหวัด ให้มีเจ้าหน้าที่ประชาสัมพันธ์ข่าวปลอม ดำเนินการแถลงข่าวเพื่อชี้แจงทันทีที่พบข่าวปลอม และแจ้งกรมประชาสัมพันธ์ภายใน 1 ชม. รวมถึงแจ้งกระทรวงดิจิทัลเพื่อเศรษฐกิจและสังคมให้ระงับการเผยแพร่หรือลบข้อมูลออกจากระบบคอมพิวเตอร์ เพื่อปกป้องประชาชนจากข้อมูลเท็จที่จะสร้างความสับสน ความเข้าใจผิดในสังคมวงกว้าง จนอาจส่งผลกระทบต่อชีวิตและทรัพย์สินของประชาชนโดยเฉพาะเด็กและเยาวชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 5 สิงหาคม 2565
ก.แรงงาน ปิดจ๊อบแข่งขันฝีมือแรงงานแห่งชาติ ครั้งที่ 29 ระดับภาค
กรมพัฒนาฝีมือแรงงาน กระทรวงแรงงาน ปิดแข่งขันฝีมือแรงงานแห่งชาติ ครั้งที่ 29 ระดับภาค มอบเงินรางวัลเยาวชนกว่า 2 ล้านบาท บันไดสู่ทีมชาติ
วันพุธที่ 6 กรกฎาคม 2565
กรมเจ้าท่า ร่วมสนับสนุน โครงการ “เที่ยวไปด้วยกัน สุขใจไปกับสุข” ส่งเสริมการท่องเที่ยวชุมชนตลาดน้อย ริมแม่น้ำเจ้าพระยา
...
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ กระทรวงคมนาคม ร่วมแสดงความยินดีและสนับสนุนการจัดกิจกรรม ภายใต้โครงการ “เที่ยวไปด้วยกัน สุขใจไปกับปันสุข” พร้อมด้วยนายอภิชัย ฉัตรเฉลิมกิจ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย และนายสมเกียรติ ศรลัมพ์ อดีตผู้ช่วยรัฐมนตรีประจำสำนักนายกรัฐมนตรี เขตสัมพันธ์วงศ์ หัวหน้าชุมชน กลุ่มชุมชน โรงเรียน คุณครู นักเรียนที่สร้างสรรค์ผลงาน และศิลปินมืออาชีพ ที่ร่วมกันสนับสนุนและเป็นส่วนร่วมที่สำคัญในการจัดกิจกรรมเพื่อกระตุ้นการท่องเที่ยว ในวันที่ 5 กรกฎาคม 2565 ณ บริเวณท่าเทียบเรือกรมเจ้าท่า
ในการนี้ รองอธิบดีกรมเจ้าท่า ได้ร่วมเยี่ยมชมสตรีทอาร์ตที่ได้สรรสร้างขึ้นจากศิลปินมืออาชีพ และกลุ่มโรงเรียน 6 โรงเรียนได้แก่ โรงเรียนกุหลาบวิทยา โรงเรียนราชวินิตมัธยม โรงเรียนสตรีวัดมหาพฤฒาราม ในพระบรมราชินูปถัมภ์ โรงเรียนเทพศิรินทร์ โรงเรียนบางมดวิทยา และโรงเรียนสายปัญญา ในพระบรมราชินูปถัมภ์ วัตถุประสงค์ในการกิจกรรมครั้งนี้เพื่อขับเคลื่อนเศรษฐกิจและการท่องเที่ยวภายในประเทศ ส่งเสริมการท่องเที่ยวอย่างสร้างสรรค์ สะท้อนวัฒนธรรมและเอกลักษณ์ของจังหวัดผ่านศิลปะที่แข็งแกร่งเพื่อสร้างความภาคภูมิใจแก่คนในท้องถิ่น โดยรูปแบบของโครงการ เป็นการสร้างสรรค์สตรีทอาร์ตจำนวน 5 พื้นที่ กระจายอยู่ในชุมชน 5 จังหวัดในประเทศไทย โดยจะมีการจัดกิจกรรมประชาสัมพันธ์การท่องเที่ยว และร้านค้าในบริเวณดังกล่าว ผ่านช่องทางออนไลน์ของอินฟลูเอนเซอร์ และสื่อต่าง ๆ
สำหรับชุมชนตลาดน้อย เป็นย่านเก่าแก่ในเขตกรุงเทพฯ ริมแม่น้ำเจ้าพระยา เป็นตลาดที่ชาวจีนเรียกกันว่า “ตะลักเกี้ยะ” หรือ “ตลาดน้อย” ซึ่งบรรยากาศของสตรีทอาร์ตในตลาดน้อย ประกอบด้วยภาพน้องสุขใจและน้องปันสุข ที่แวะเที่ยวถ่ายรูปกับรถสีส้มสุดเก๋า เจ้าถิ่นที่จอดประจำอยู่ริมกำแพงอิฐ แวะสักการะศาลเจ้าโรงเกือก สัมผัสกลิ่นอายของเทศกาลกินเจ ชิมขนมเต่าที่แสนอร่อย นอกเหนือจากสตรีทอาร์ตแล้ว พื้นที่ตลาดน้อยยังได้รับความร่วมมือจาก 6 โรงเรียน ได้แก่ 1.โรงเรียนกุหลาบวิทยา 2.โรงเรียนราชวินิตมัธยม 3.โรงเรียนสตรีวัดมหาพฤฒาราม ในพระบรมราชินูปถัมภ์ 4.โรงเรียนเทพศิรินทร์ 5.โรงเรียนบางมดวิทยา และโรงเรียนสายปัญญา ในพระบรมราชินูปถัมภ์ ส่งตัวแทนเด็กนักเรียนมาสร้างสรรค์สตรีทอาร์ตในหัวข้อ “คิดถึงตลาดน้อย คิดถึงอะไร”
ชุมชนตลาดน้อย เป็นสถานที่ท่องเที่ยวอยู่ใกล้เคียงที่มีความผูกพันกับกรมเจ้าท่า เป็นที่นิยมของคนรุ่นใหม่ที่ได้เดินทางมาท่องเที่ยว ถ่ายรูป เรียนรู้ ศึกษาประวัติศาสตร์และวิถีชีวิตของชุมชนที่เต็มไปด้วยเรื่องเล่าวัฒนธรรมจีน มีศิลปะแบบสตรีทอาร์ตเป็นจำนวนมาก นักท่องเที่ยวสามารถเดินชมสภาพภายในชุมชนริมน้ำที่ยังคงสภาพ และบรรยากาศดั้งเดิม อีกทั้งยังมีจุดเชื่อมต่อบริเวณศาลเจ้าโรงเกือก เข้าเยี่ยมชมภายในกรมเจ้าท่า ซึ่งจะได้พบกับท่าเรือที่ออกแบบสถาปัตยกรรมแบบนีโอคลาสสิค มีความสวยงาม ร่มรื่น เป็นจุดชมวิวริมแม่น้ำเจ้าพระยาที่สวยงาม และมีพระพุทธโลกุตรธรรมประชานาถ พระพุทธรูปปางรำพึงประจำกรมเจ้าท่า ที่ประดิษฐานพระบรมสารีริกธาตุ ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม ณ บริเวณด้านบนท่าเรือ เป็นเครื่องยึดเหนี่ยวจิตใจแก่บุคลากรชาวเรือที่สัญจรในแม่น้ำเจ้าพระยา ประชาชนและนักท่องเที่ยวทั่วไป ได้สักการะเพื่อความเป็นสิริมงคล
วันเสาร์ที่ 27 พฤศจิกายน 2564
นายกรัฐมนตรีมอบหน่วยงานทั้งด้านสาธารณสุข ความมั่นคง คมนาคม ท่องเที่ยว ติดตามสถานการณ์ไวรัสโควิดสายพันธ์ออมิครอนในแอฟริกาใต้
นายกรัฐมนตรีมอบหน่วยงานทั้งด้านสาธารณสุข ความมั่นคง คมนาคม ท่องเที่ยว ติดตามสถานการณ์ไวรัสโควิดสายพันธ์ออมิครอนในแอฟริกาใต้ เฝ้าระวังการเดินทางช่วงเปิดประเทศรับนักท่องเที่ยว
วันที่27พ.ย. 64น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้รับทราบกรณีที่ได้มีรายงานว่าองค์การอนามัยโลก(WHO)ได้ประกาศไวรัสโควิด-19สายพันธุ์B.1.1.529ที่พบในแอฟริกาใต้ว่าเป็นสายพันธุ์ที่อาจแพร่ระบาดได้อย่างรวดเร็วมากกว่าสายพันธุ์อื่นและWHOตั้งชื่อไวรัสโควิด-19สายพันธุ์นี้ว่าออมิครอน(Omicron)
ทั้งนี้นายกรัฐมนตรีได้มอบหมายให้หน่วยงานทั้งด้านสาธารณสุขความมั่นคงคมนาคมและการท่องเที่ยวให้ติดตามสถานการณ์การแพร่ระบาดในต่างประเทศอย่างใกล้ชิดพร้อมวางมาตรการเฝ้าระวังที่เข้มงวดเพราะแม้การแพร่ระบาดจะยังไม่เกิดในประเทศไทยแต่ขณะนี้ไทยก็อยู่ในช่วงการผ่อนคลายมาตรการต่างๆเปิดประเทศรับนักท่องเที่ยวเพื่อฟื้นฟูเศรษฐกิจต้องร่วมกันดูแลไม่ให้ไวรัสสายพันธุ์ดังกล่าวเข้ามายังประเทศไทย
“ภายหลังรัฐบาลมีนโยบายเปิดประเทศได้รับการตอบรับอย่างดีจากนักท่องเที่ยวต่างชาติโดยเฉพาะจากสหรัฐฯยุโรปนายกรัฐมนตรีขอให้ทั้งหน่วยงานสาธารณสุขความมั่นคงคมนาคมท่องเที่ยวติดตามสถานการณ์และเฝ้าระวังอย่างเข้มงวดมีการกำชับผู้ปฏิบัติงานด่านหน้าให้ปฏิบัติตามมาตรการการคัดกรองที่เข้มงวดเพื่อความปลอดภัยของประชาชนในประเทศและสร้างความเชื่อมั่นให้กับภาคการท่องเที่ยวของไทยด้วย”น.ส.ไตรศุลีกล่าว
ทั้งนี้รายงานของกรมควบคุมโรคระบุว่าตั้งแต่วันที่1-25พ.ย. 64มีผู้เดินทางจากต่างประเทศเข้ามายังประเทศไทยผ่านทางท่าอากาศยาน5แห่งประกอบด้วยท่าอากาศยานสุวรรณภูมิดอนเมืองเชียงใหม่หัวหินภูเก็ตและสมุยรวมแล้ว104,065คนโดยเป็นผู้เดินทางในกรณีTest&Goจำนวน81,270 คนกรณีตามโครงการSandboxจำนวน18,360คนและกรณีกักตัว(Quarantine)จำนวน4,435คน
พบผู้ที่ตรวจRT-PCRแล้วมีผลเป็นบวก135คนคิดเป็นอัตรา0.13%ของผู้เดินทางจากต่างประเทศมายังประเทศไทยทางอากาศทั้งหมดโดยเมื่อแยกตามการเดินทางเข้าประเทศไทยในแต่ละกรณีพบว่ากรณีTest&Goมีอัตราการพบเชื้อต่ำที่สุด0.08% กรณีSandboxพบเชื้อ0.20%และกรณีQuarantineพบเชื้อ0.81%
____________
วันศุกร์ที่ 17 กันยายน 2564
ธ.ก.ส. ร่วมปั๊ม PT มอบสิทธิประโยชน์ทั้งเติมน้ำมันและส่วนลดร้านค้าให้ผู้ถือบัตร Smart Card  อสม. อสส. และ สพฉ. ถึง มิ.ย.65
ธ.ก.ส. และสถานีบริการน้ำมันพีที ร่วมส่งกำลังใจและช่วยลดภาระค่าครองชีพให้บุคลากรทางการแพทย์ และอาสาสมัครด่านหน้า โดยมอบสิทธิประโยชน์ให้กับผู้ถือบัตร Smart Card อสม.  อสส. สพฉ. ของ ธ.ก.ส. ที่มีบัตรสมาชิกพีทีแมกซ์การ์ด
ธ.ก.ส. และสถานีบริการน้ำมันพีที ร่วมส่งกำลังใจและช่วยลดภาระค่าครองชีพให้บุคลากรทางการแพทย์ และอาสาสมัครด่านหน้า โดยมอบสิทธิประโยชน์ให้กับผู้ถือบัตร Smart Card อสม. อสส. สพฉ. ของ ธ.ก.ส. ที่มีบัตรสมาชิกพีทีแมกซ์การ์ด ทั้งรับแต้มเพิ่มพิเศษเมื่อเติมน้ำมัน ส่วนลดเครื่องดื่มที่ร้านกาแฟพันธุ์ไทย และส่วนสดสินค้าในร้าน พีที แม็คมาร์ท ตั้งแต่บัดนี้ถึง 30 มิถุนายน 2565
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยสถานการณ์การแพร่ระบาดของเชื้อไวรัส COVID-19 ที่ยังคงระบาดอยู่อย่างต่อเนื่อง ดังนั้นเพื่อร่วมสร้างขวัญกำลังใจและลดภาระค่าครองชีพให้กับ บุคลาการทางการแพทย์และอาสาสมัครด้านสาธารณสุข เช่น อาสาสมัครสาธารณสุขประจำหมู่บ้าน (อสม.) กรมสนับสนุนบริการสุขภาพ กระทรวงสาธารณสุข อาสาสมัครสาธารณสุข กรุงเทพมหานคร (อสส.) สำนักอนามัย กรุงเทพมหานคร และผู้ปฏิบัติการสถาบันการแพทย์ฉุกเฉินแห่งชาติ (สพฉ.) ทั่วประเทศ ที่ทำงานหนักเพื่อต่อสู้กับภาวะวิกฤติในขณะนี้
ธ.ก.ส. ร่วมกับ บริษัท พีทีจี เอ็นเนอยีจำกัด (มหาชน) (พีทีจี) ผู้ให้บริการสถานีบริการน้ำมันพีที จึงจัดกิจกรรมเพื่อมอบสิทธิพิเศษ ให้กับผู้ถือบัตร Smart Card อสม. อสส. และ สพฉ. ที่มีบัตรสมาชิกพีทีแมกซ์การ์ด ประกอบด้วย 1) เมื่อเติมน้ำมันพีที รับแต้มพิเศษ 2 เท่าในบัตรสมาชิกพีทีแมกซ์การ์ด สูงสุด 100 คะแนน/เดือน 2) ซื้อกาแฟพันธุ์ไทยทุกรายการ ที่ร้านกาแฟพันธุ์ไทย รับส่วนลด 5 บาท จำนวน 1 สิทธิ์/วัน/สมาชิก 3) ส่วนลดเมื่อซื้อสินค้าที่ร้านค้า พีที แม็คมาร์ท เช่น วอวิคน้ำดื่ม 600 มิลลิลิตร (แพ็ค 12 ขวด) ราคา 30 บาท (ปกติ 54 บาท) ดีน่า ดีซอยนมถั่วเหลืองยูเอชที 250 มิลลิลิตร (แพ็ค 6 กล่อง) ราคา 45 บาท (ปกติ 48 บาท) เนสกาแฟเอสเพรสโซ่โรสท์กระป๋อง 180 มิลลิลิตร (แพ็ค 6 กระป๋อง) ราคา 75 บาท (ปกติ 84 บาท) และ MAXMART ข้าวราดกะเพราไก่ไข่ดาว 205 กรัม ราคา 35 บาท (ปกติ 39 บาท) เป็นต้น จำนวน 2 สิทธิ์/วัน/สมาชิก
สำหรับขั้นตอนการรับสิทธิพิเศษเพียงพิมพ์ข้อความในโทรศัพท์มือถือ*793*845* ตามด้วยหมายเลขบัตร Smart Card อสส. อสม. และ สพฉ. 9 หลักแรก และพิมพ์ 4 หลักสุดท้าย # กดโทรออก โดยต้องเป็นหมายเลขโทรศัพท์ที่ลงทะเบียนไว้ตอนสมัครบัตร พีที แมกซ์ การ์ด (กดรับสิทธิ์เพียงครั้งเดียว สามารถใช้สิทธิ์ได้ตลอดระยะเวลาโครงการ) พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ำมันพีที ที่ร่วมรายการ ตั้งแต่บัดนี้ถึง 30 มิถุนายน 2565
วันพฤหัสบดีที่ 13 มกราคม 2565
ดีอีเอสเตือนข่าวปลอมตรวจสอบสิทธิเกี่ยวกับ สปสช. ได้ทางไลน์ check-sith ชี้เป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชน
ดีอีเอสเตือนข่าวปลอมตรวจสอบสิทธิเกี่ยวกับ สปสช. ได้ทางไลน์ check-sith ชี้เป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีข่าวปรากฎในสื่อออนไลน์ต่างๆในประเด็นเรื่องตรวจสอบสิทธิเกี่ยวกับสปสช.ได้ทางไลน์check-sithทางศูนย์ต่อต้านข่าวปลอมได้ตรวจสอบข้อเท็จจริงโดยสำนักงานหลักประกันสุขภาพแห่งชาติ(สปสช.)กระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีที่มีการส่งต่อข้อมูลว่าตอนนี้สามารถตรวจสอบสิทธิผู้ป่วยผ่านช่องทางไลน์@check-sithได้แล้วเพียงแค่พิมพ์เลขบัตรประชาชน13หลักและวันเดือนปีเกิดทางสำนักงานหลักประกันสุขภาพแห่งชาติ(สปสช.)ได้ชี้แจงว่าสปสช.ไม่เคยมีการจัดทำการสื่อสารดังกล่าวเป็นการแอบอ้างหน่วยงานรัฐเพื่อหลอกดึงข้อมูลส่วนบุคคลของประชาชนโดยสปสช.ได้มีการประสานไปยังบริษัทไลน์คอมพานี(ประเทศไทย)จำกัดเพื่อให้ระงับการใช้งานLine @check-sithแล้วพร้อมกันนี้ทางสำนักกฎหมายสปสช.ยังได้เตรียมแจ้งความดำเนินคดีกับผู้ที่แอบอ้างดังกล่าว จึงขอย้ำกับประชาชนว่าสปสช.ไม่เคยมีการสื่อสารใดๆผ่านช่องทางนี้ซึ่งในกรณีที่ประชาชนต้องการที่จะตรวจสอบสิทธิหลักประกันสุขภาพของตนเองสามารถดำเนินการได้โดยผ่าน4ช่องทางการสื่อสารอย่างเป็นทางการที่ดำเนินการโดยสปสช.คือ1.สายด่วนสปสช. 1330กด2ตรวจสอบสิทธิบริการตลอด24ชั่วโมง2.เว็บไซต์สำนักงานหลักประกันสุขภาพแห่งชาติwww.nhso.go.thคลิกตรวจสอบสิทธิหลักประกันสุขภาพ3. Line @สปสชและLine @ucbkkสร้างสุขและ4.แอปพลิเคชันสปสช.
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆนอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
วันอังคารที่ 16 พฤศจิกายน 2564
รัฐบาลเร่งฉีดวัคซีนโควิดให้คนต่างด้าว สร้างภูมิคุ้มกันหมู่ ลดการแพร่ระบาด
....
กระทรวงสาธารณสุข (สธ.) ขอความร่วมมือหน่วยงาน - นายจ้าง สำรวจและนำแรงงานต่างด้าวทั้งที่ได้รับอนุญาตแล้วและไม่ได้รับอนุญาต เข้ารับการฉีดวัคซีนป้องกันโรคโควิด-19 ที่หน่วยบริการฉีดวัคซีนทุกแห่ง เพื่อลดการแพร่ระบาด ให้ทุกคนอยู่กับโรคโควิด-19ได้อย่างปลอดภัย
.
โดยจะใช้วัคซีนสูตรไขว้ “ซิโนแวค + แอสตร้าเซนเนก้า” เร่งสร้างภูมิคุ้มกันในระยะเวลาที่รวดเร็ว และหากแรงงานฯ ไม่มีเลขประจำตัว จะใช้วิธี Generate Code เพื่อให้สามารถบันทึกข้อมูลในระบบของ สธ. และออกเอกสารรับรองการฉีดวัคซีนได้
.
ล่าสุด ยอดการฉีดวัคซีนโควิด-19 ของไทย ตั้งแต่เดือน ก.พ. 64 ฉีดไปแล้ว 85,764,702 โดส เป็นเข็มที่ 1 จำนวน 45,630,764 คน (ข้อมูล ณ วันที่ 15 พ.ย. 64)
#ไทยคู่ฟ้า#ร่วมต้านโควิด19
-------------------
วันเสาร์ที่ 9 ตุลาคม 2564
“นายกฯ”เดินหน้า “โครงการแก้มลิง” ตามพระราโชบายในหลวงรัชกาลที่ 10 สืบสาน รักษาและต่อยอด โครงการพระราชดำริในหลวงรัชกาล 9 ช่วยบรรเทาวิกฤตน้ำท่วม
“นายกฯ”เดินหน้า “โครงการแก้มลิง” ตามพระราโชบายในหลวงรัชกาลที่ 10 สืบสาน รักษาและต่อยอด โครงการพระราชดำริในหลวงรัชกาล 9 ช่วยบรรเทาวิกฤตน้ำท่วม
วันที่ 9 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสำคัญในการดูแลความเป็นอยู่ของประชาชนโดยเฉพาะโครงการเกี่ยวกับการพัฒนาแหล่งน้ำ รัฐบาลได้เร่งดำเนินการโครงการแก้มลิงทั่วประเทศในพื้นที่ 65 จังหวัด รวม 914 รายการ ปริมาตรน้ำกักเก็บ 606.93 ล้าน ลบ.ม. วงเงิน 23,060.7182 ล้านบาท ด้วยการน้อมนำพระราโชบายพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในการทรงงานเพื่อจะสืบสาน รักษา และต่อยอดโครงการอันเนื่องมาจากพระราชดำริ ในหลวงรัชกาลที่ 9 โดย “โครงการแก้มลิง” หนึ่งในโครงการพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงมีพระราชดำริไว้ในการแก้ปัญหาอุทกภัย ปัญหาน้ำท่วมขังในประเทศไทย รัฐบาลนำมาเป็นนโยบายการบริหารจัดการน้ำพื้นที่ลุ่มต่ำ 13 ทุ่ง ได้แก่ พื้นที่ 12 ทุ่ง ในภาคกลางตอนล่าง และ ทุ่งบางระกำ จ.พิษณุโลก เพื่อใช้เป็นแก้มลิงขนาดใหญ่ในการแก้ไขปัญหาน้ำท่วม/ชะลอน้ำหลาก ได้ถึง 1.41 ล้านไร่ และสามารถรองรับน้ำได้ถึง 1,704 ล้าน ลบ.ม.
นายธนกร กล่าวว่า ล่าสุดการลงพื้นที่จังหวัดสุโขทัยของนายกรัฐมนตรี เพื่อตรวจสถานการณ์น้ำท่วมที่ผ่านมา ยังได้ติดตามการเตรียมพื้นที่รับน้ำแก้มลิงบริเวณแม่น้ำยมฝั่งซ้าย เพื่อบรรเทาสถานการณ์น้ำท่วมในพื้นที่จังหวัดสุโขทัยด้วย โครงการแก้มลิงไม่เพียงแต่แก้ปัญหาน้ำท่วมขัง แต่ยังช่วยแก้ไขปัญหาการขาดแคลนน้ำในช่วงฤดูแล้งได้ด้วย อีกทั้งสามารถปล่อยน้ำในการผลักดันไม่ให้น้ำเค็มจากทะเลไหลเข้าสู่แม่น้ำลำคลองและพื้นที่การเกษตร และน้ำจืดที่เก็บกักไว้ในแก้มลิง ประชาชนสามารถนำน้ำไปใช้ประโยชน์ในด้านเกษตรกรรม อุตสาหกรรม และการอุปโภคบริโภค ทำให้คนไทยมีน้ำกินน้ำใช้ได้ตลอดทั้งปี
วันเสาร์ที่ 4 กันยายน 2564
รัฐบาลช่วยค่าเทอมนักเรียน-นักศึกษา
วันเสาร์ที่ 4 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือค่าใช้จ่ายด้านการศึกษาแก่นักเรียนนักศึกษาช่วงการแพร่ระบาดโควิด-19 โดยโอนจ่ายแล้วกว่า 2 หมื่นล้านบาท ประกอบด้วย สถาบันอุดมศึกษา รวมกว่า 2,000 ล้านบาท เพื่อเป็นส่วนลดแก่ น.ศ.ที่ยังไม่ได้จ่ายค่าเทอมสูงสุดร้อยละ 50 และเป็นเงินคืนแก่ น.ศ.ที่จ่ายค่าเทอม ภาคการศึกษาที่ 1/2564 แล้ว และหน่วยงานที่ดูแล รร. เช่น สำนักงานคณะกรรมการการศึกษาขั้นพื้นฐาน สำนักงานคณะกรรมการการอาชีวศึกษา และสำนักงาน กศน. รวมกว่า 21,000 ล้านบาท สำหรับนักเรียนกว่า 10 ล้านคน คนละ 2,000 บาท โดย รร. รัฐจ่ายเงินแก่ผู้ปกครองระหว่างวันที่ 1-7 ก.ย. เอกชน 6-10 ก.ย. หากผู้ปกครองไม่ได้รับเงินในเวลาดังกล่าว ติดต่อ รร. หรือโทรสายด่วน 1579
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 12 สิงหาคม 2565
​นายกรัฐมนตรีขอบคุณสถาบันการเงินเฉพาะกิจ- สมาคมธนาคารไทย ดูแลลูกหนี้ให้ปรับตัวได้ตามสถานการณ์ดอกเบี้ย หนุนความต่อเนื่องการฟื้นตัวเศรษฐกิจ
​นายกรัฐมนตรีขอบคุณสถาบันการเงินเฉพาะกิจ- สมาคมธนาคารไทย ดูแลลูกหนี้ให้ปรับตัวได้ตามสถานการณ์ดอกเบี้ย หนุนความต่อเนื่องการฟื้นตัวเศรษฐกิจ
วันที่ 12 ส.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่คณะกรรมการนโยบายการเงิน (กนง.) ได้มีมติขึ้นดอกเบี้ยนโยบาย 0.25% ไปเป็น 0.75% ซึ่งเป็นการขึ้นดอกเบี้ยครั้งแรกในรอบกว่า 3 ปี เพื่อดูแลภาวะเงินเฟ้อในประเทศ จากนั้นสถาบันการเงินหลายแห่งทั้งสถาบันการเงินเฉพาะกิจ และธนาคารสมาชิกของสมาคมธนาคารไทย ได้มีแนวทางที่จะดูแลลูกค้าสินเชื่อทั้งในรูปแบบการตรึงดอกเบี้ย หรือการพิจารณาปรับขึ้นดอกเบี้ยอย่างค่อยเป็นค่อยไปตามศักยภาพของกลุ่มลูกค้า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณสถาบันการเงินทุกแห่ง ที่ให้ความร่วมมือกับรัฐบาลในการดูแลประชาชน ให้ช่วงการเปลี่ยนผ่านนโยบายให้สอดคล้องกับภาวะเศรษฐกิจเป็นไปอย่างราบรื่น และประชาชนปรับตัวตามสถานการณ์ดอกเบี้ยได้
ทั้งนี้ ในระยะที่ผ่านมานายกรัฐมนตรีได้มีข้อห่วงใยและให้ความสำคัญกับการแก้ไขปัญหาหาหนี้ครัวเรือนและหนี้ของผู้ประกอบการเอสเอ็มอีที่ได้ปรับตัวขึ้นโดยเฉพาะช่วงวิกฤตโควิด19 จึงได้มอบหมายหน่วยงานเกี่ยวข้อง อาทิ กระทรวงการคลัง ธนาคารแห่งประเทศไทย (ธปท.) ออกมาตรการช่วยเหลือผ่านกลไกของธนาคารเฉพาะกิจและธนาคารพาณิชย์ แต่ในขณะนี้ที่เศรษฐกิจกำลังฟื้นตัวอย่างค่อยเป็นค่อยไปนี้ นายกรัฐมนตรีได้ขอให้หน่วยงานที่เกี่ยวข้องดูแลให้ทุกภาคส่วนร่วมดูแลให้การฟื้นตัวดำเนินไปอย่างต่อเนื่อง โดยรัฐบาลจะพยายามอย่างเต็มที่เพื่อให้เศรษฐกลับมาเติบโตตามศักยภาพโดยเร็วที่สุด
“เศรษฐกิจไทยอยู่ในช่วงการฟื้นตัวจากผลกระทบโควิด19 เช่นเดียวกับหลายประเทศทั่วโลก โดยนายกรัฐมนตรีให้นโยบายกับหน่วยงานที่เกี่ยวข้องให้ดูแลความสมดุลทางเศรษฐกิจให้มากที่สุด คือสามารถฟื้นตัวได้ เงินเฟ้ออยู่ในระดับที่เหมาะสม ขณะเดียวกันก็ต้องคำนึงถึงเสถียรภาพในภาคต่างประเทศ ซึ่งการที่สถาบันการเงินเฉพาะกิจและสมาคมธนาคารได้ประกาศแนวทางดูแลลูกค้าสินเชื่อล่าสุดออกมา นายกรัฐมนตรีได้แสดงความขอบคุณที่ได้ร่วมกับรัฐบาลในการดูแลประชาชนและการฟื้นฟูเศรษฐกิจในครั้งนี้” น.ส.ไตรศุลี กล่าว
.....................
วันจันทร์ที่ 18 กรกฎาคม 2565
​โฆษกรัฐบาลเผย ประชาชนนิยม
​โฆษกรัฐบาลเผย ประชาชนนิยม "สลากดิจิทัล" ต่อเนื่องหลังเพิ่มจำนวนเข้าระบบเป็น 7.1 ล้านใบ 1 สิงหาคม งวดแรก ล่าสุดจำหน่ายไปแล้ว 6.7 ล้านใบ จำนวนผู้ซื้อสลากกว่า 1 ล้านคน คาดหมดภายในเช้านี้
วันนี้ (18 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตามที่พลเอก ประยุทธ์ จันน์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการให้แก้ไขปัญหาจำหน่ายสลากเกินราคา ใน "โครงการสลากดิจิทัล" ที่จำหน่ายสลากผ่านแอป “เป๋าตัง” ถือว่า เป็นอีกหนึ่งผลงานที่สำเร็จเป็นรูปธรรมของ โดยล่าสุดสำนักงานสลากฯ ได้เปิดจำหน่ายสลากดิจิทัล งวดวันที่ 1 สิงหาคม 2565 ผ่านแอปพลิเคชันเป๋าตัง ตั้งแต่ 6 โมงเช้า ของวันที่ 17 ก.ค. 65 ซึ่งเป็นครั้งแรกที่เพิ่มจำนวนสลากดิจิทัลเพิ่มอีก 2 ล้านใบเพื่อให้สอดคล้องกับปริมาณความต้องการสลากของผู้ซื้อ เป็น 7,167,500 ใบ โดยจำหน่ายสลากไปแล้ว 6,715,399 ใบ จำนวนผู้ซื้อสลาก 1,055,820 ราย (ข้อมูล ณ 17 ก.ค. 65 เวลา 23.00 น.) โดยคาดว่าน่าจะจำหน่ายหมดภายในช่วงเช้าของวันนี้
โฆษกประจำสำนักนายกรัฐมนตรี ย้ำการจำหน่ายสลากที่ผ่านมามีผลตอบรับเป็นไปด้วยดี โดยประชาชนกว่า 1 ล้านคน สามารถเข้าถึงซื้อสลากตัวเลขที่ต้องการได้ในราคา 80 บาทได้จริง อีกทั้งยังมีความสะดวก ความปลอดภัย เพราะสลากที่ซื้อทุกใบจะมีการบันทึกข้อมูลไว้ในแอปฯ สามารถขึ้นรางวัลได้ทันที ไม่ยุ่งยาก โดยสามารถเลือกซื้อได้ทุกวัน
"ขอให้ประชาชนหลีกเลี่ยงการซื้อสิทธิสลากดิจิทัลต่อจากผู้อื่นอย่างเด็ดขาด เพราะในระบบการจำหน่ายสลากดิจิทัลจะบันทึกชื่อผู้ซื้อไว้อย่างชัดเจน สลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัลเงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีมารับสลากฯ ที่สำนักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อซื้อสลากดิจิทัลที่มีการนำมาประกาศขายต่อ หากถูกรางวัลอาจเกิดปัญหาตามได้" นายธนกรฯ กล่าว
........................
วันอังคารที่ 5 กรกฎาคม 2565
นายกฯ ร่วมสมทบทุนมูลนิธิช่วยคนปัญญาอ่อนแห่งประเทศไทยฯ ในโอกาสวันเมตตาปัญญาอ่อน 14 ก.ค. สนับสนุน เป็นกำลังใจให้ผู้พิการทางสติปัญญา-เจ้าหน้าที่ที่ดำเนินงานกิจกรรมเพื่อสังคม
นายกฯ ร่วมสมทบทุนมูลนิธิช่วยคนปัญญาอ่อนแห่งประเทศไทยฯ ในโอกาสวันเมตตาปัญญาอ่อน 14 ก.ค. สนับสนุน เป็นกำลังใจให้ผู้พิการทางสติปัญญา-เจ้าหน้าที่ที่ดำเนินงานกิจกรรมเพื่อสังคม
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (5 กรกฎาคม 2565) เวลา 08.45 น. ณ โถงกลาง ตึกสันติไมตรี ทำเนียบรัฐบาล ก่อนการประชุมคณะรัฐมนตรี ดร.สายสม วงศาสุลักษณ์ ประธานกรรมการบริหารมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ นำคณะกรรมการบริหารฯ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดกิจกรรมเนื่องในโอกาสครบรอบ 60 ปี “6 ทศวรรษ พัฒนาดาวน์” และจำหน่ายดอกบานชื่น ในโอกาสวันที่ 14 กรกฎาคม ของทุกปี เป็นวันเมตตาปัญญาอ่อน เพื่อหาทุนสนับสนุนขยายการช่วยเหลือผู้พิการทางสติปัญญา โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
ประธานกรรมการบริหารมูลนิธิช่วยคนปัญญาอ่อนแห่งประเทศไทยฯ รายงานการจัดกิจกรรมเนื่องในโอกาสครบรอบ 60 ปี ของการก่อตั้งมูลนิธิฯ และมอบหนังสือที่ระลึก “6 ทศวรรษ พัฒนาดาวน์” และช่อดอกบานชื่น สัญลักษณ์วันเมตตาปัญญาอ่อนให้แก่นายกรัฐมนตรี โดยนายกรัฐมนตรีมอบเงินสมทบทุนมูลนิธิฯ พร้อมแสดงความขอบคุณ และเป็นกำลังใจให้กับผู้พิการทางสติปัญญา และคณะทำงาน เจ้าหน้าที่ที่เกี่ยวข้องทุกคน
สำหรับมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ เป็นองค์กรสาธารณกุศล ก่อตั้งเมื่อปี 2505 โดยได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงรับไว้ในพระบรมราชินูปถัมภ์ตั้งแต่แรกเริ่มของการก่อตั้ง โดยมีวัตถุประสงค์เพื่อให้บริการคนพิการทางสติปัญญา ทุกระดับวัย และระดับความพิการ ให้สามารถมีการพัฒนาช่วยเหลือตนเองได้ ไม่เป็นภาระแก่ครอบครัวและสังคม และในโอกาสครบรอบ 60 ปีของการก่อตั้งมูลนิธิฯ ได้จัดโครงการ “6 ทศวรรษ พัฒนาดาวน์” ประกอบด้วย 1) กิจกรรมเฉลิมพระเกียรติองค์พระบรมราชินูปถัมภ์ ฯ 2) การจัดสร้างอาคารศูนย์พัฒนาเด็กพิเศษชุมชนคลองเตย 3) การจัดสร้างอาคารศูนย์พัฒนาเด็กพิเศษชุมชนทุ่งสองห้อง 4) การจัดตั้งศูนย์พัฒนาทักษะและฝึกอาชีพคนพิการทางสติปัญญา จังหวัดสระบุรี และ 5) จัดรายการพิเศษ “วันรวมใจประชา เมตตาปัญญาอ่อน” ในวันเสาร์ที่ 9 กรกฎาคม 2565 เวลา 14.35–16.30 น. ทางสถานีวิทยุและโทรทัศน์กองทัพบก เพื่อระดมทุนในการดำเนินงานช่วยเหลือสนับสนุนคนพิการทางสติปัญญา ทั้งทางด้านการศึกษา และการฝึกอาชีพ โดยผู้มีจิตศรัทธาสามารถร่วมบริจาคสนับสนุนกิจกรรมต่าง ๆ ผ่านบัญชีธนาคาร ชื่อบัญชี “มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์” ธนาคารกสิกรไทย สาขาถนนอโศกดินแดง เลขที่บัญชี 049–2–01586-7 ///
วันอังคารที่ 2 สิงหาคม 2565
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันนี้ (2 สิงหาคม 2565) เวลา 14.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 61-8/2565 โดยที่ประชุมได้ร่วมกันพิจารณาตัวชี้วัดการประเมินผลการดำเนินงานของกองทุนพัฒนาเอสเอ็มอีตามแนวประชารัฐ ประจำปีบัญชี 2566 รับทราบสถานะสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ 2565 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม คณะกรรมการและผู้ที่เกี่ยวข้องเข้าร่วมประชุม ณ ห้องประชุม อก.1 สำนักงานปลัดกระทรวงอุตสาหกรรม และประชุมผ่านระบบ Zoom Meeting
วันเสาร์ที่ 15 มกราคม 2565
อนุทินชื่นชม รพ.ฝาง มีความพร้อมทั้งดูแลผู้ติดเชื้อและให้บริการฉีดวัคซีนป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ รพ.ฝาง จ.เชียงใหม่ ติดตามการดำเนินงานควบคุมป้องกันโควิด 19 พร้อมมอบเกียรติบัตรแก่เจ้าหน้าที่และ อสม. ผู้ให้คำปรึกษาเบื้องต้นและสร้างแรงจูงใจประชาชนให้เข้าถึงการรับวัคซีน
พบมีความพร้อมทั้งการดูแลผู้ติดเชื้อและให้บริการฉีดวัคซีน แนวโน้มผู้ติดเชื้อในพื้นที่ลดลง เน้นรักษาในระบบ HI/CI
วันที่ (15 มกราคม 2565) ที่โรงพยาบาลฝาง อ.ฝาง จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ธงชัย กีรติหัตถยากร รองปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต และนายแพทย์จตุชัย มณีรัตน์ นายแพทย์สาธารณสุขจังหวัดเชียงใหม่ ลงพื้นที่ติดตามการดำเนินงานควบคุม ป้องกันโรคโควิด 19 พร้อมมอบเกียรติบัตรแก่เจ้าหน้าที่ และ อสม. ที่เป็นผู้ให้คำปรึกษาเบื้องต้น สร้างแรงจูงใจให้ประชาชนเข้ารับวัคซีน (VA VI for Vaccine Hesitancy) จำนวนกว่า 30 ราย
นายอนุทิน กล่าวว่า จากการลงพื้นที่ให้กำลังใจ แพทย์ พยาบาล บุคลากร เจ้าหน้าที่และ อสม. โรงพยาบาลฝาง พบมีความพร้อมและความตั้งใจในการจัดบริการทั้งผู้ป่วยในระบบปกติ และประชาชนที่มารับบริการฉีดวัคซีนอย่างมาก โดยเฉพาะการป้องกันควบคุมโรคโควิด 19 ในพื้นที่ ทำให้มีแนวโน้มผู้ติดเชื้อลดลงอย่างชัดเจน และยังร่วมกับโรงพยาบาลสวนปรุง และกรมสุขภาพจิต จัดทีมสุขภาพจิต และ อสม. ติดตาม ประเมินสภาพจิตใจผู้ติดเชื้อที่ได้รับการรักษาทั้งใน HI/CI โรงพยาบาลสนาม และโรงพยาบาลหลัก รวมทั้งประเมินผ่านแอปพลิเคชันไลน์ “คลินิกให้การปรึกษา” และสายด่วนสุขภาพจิต กว่า 900 ราย ปัจจุบันเน้นการนำผู้ติดเชื้อเข้าสู่ระบบ HI/CI เป็นหลัก ขณะที่ในโรงพยาบาลก็มีห้องความดันลบพร้อมดูแลรักษาผู้ติดเชื้อที่มีอาการหนัก โดยมีผู้ติดเชื้อโควิด 19 อยู่ในระบบ HI 74 ราย และ CI 30 ราย
นายอนุทิน กล่าวต่อว่า ในการจัดบริการฉีดวัคซีนโควิด 19 พบว่าได้ฉีดให้แก่ประชาชนทั้งคนไทยคนต่างด้าวและกลุ่มชาติพันธุ์ โดยข้อมูลถึง 14 มกราคม 2565 อ.ฝาง ฉีดวัคซีนสะสม 174,258 โดส บุคลากรด้านการแพทย์และสาธารณสุข ใน อ.ฝาง 900 คน ได้รับวัคซีนกระตุ้นเข็มที่ 3 แล้วร้อยละ 86.88 ที่สำคัญ มีการจัดทีมสุขภาพจิต ร่วมกับ อสม. ลงพื้นที่ใช้ภาษาถิ่นสนทนาให้ข้อมูลสร้างแรงจูงใจให้ประชาชนที่ยังมีความลังเลตัดสินใจฉีดเข้ารับการฉีดวัคซีน ทำให้ประชาชนโดยเฉพาะผู้ที่เป็นกลุ่มเสี่ยงได้รับวัคซีนมากขึ้น
สำหรับ โรงพยาบาลฝาง เป็นโรงพยาบาลทั่วไปขนาด 232 เตียง มีแพทย์เชี่ยวชาญเฉพาะทางครบเกือบทุกสาขา ในช่วงการแพร่ระบาดของโรคโควิด 19 ตั้งแต่ปี 2563 ได้ใช้มาตรการ COVID Free Setting ในโรงพยาบาล และมาตรการต่างๆ เช่น การส่งยาทางไปรษณีย์ รับยาที่โรงพยาบาลส่งเสริมสุขภาพตำบลใกล้บ้าน เพื่อยืดการให้บริการผู้ป่วยนอกในโรงพยาบาล รักษาระยะห่าง งดเฝ้าไข้ และจำกัดการเยี่ยมผู้ป่วย เป็นต้น
************** 15 มกราคม 2565